ISANDA LAUAS
Tere tulemast saatesse!
Mina olen Martti Ojares
ja mu tänane külaline on Hannu Kiviranta.
Tere tulemast! - Tänan!
Sa oled pärit Turu kandist. Kas sa ka sündisid seal?
Jah. Ma sündisin Turu kandis, nii et olen tõeline turulane.
Millisesse perre sa sündisid? Kas tegu oli kristliku perega?
Ei. See oli nimekristlik pere,
kus mingil määral austati ja kardeti Jumalat.
Aga praktikas polnud usul me elus mingit osatähtsust.
Peale kooli läksid õppima Kaubanduskõrgkooli
ökonoomika eriala.
Seal õppisid ka kaubandusteaduse magistriks,
mis tollal tähendas seda, et tegutsesid ärimaailmas.
Jah.
Pool mu tööajast on olnud seotud tööstuse- ja teenindusega.
Teine pool oli juhatuses ja õpetajana.
Seoses sellega oled nii mõndagi näinud.
Kuidas sulle see ettevõtluselu tundus?
Sinu põhieriala on majandusjuhtimine. Mida sa seal kogesid?
See oli mu peamine ala.
Alguses vastutasin koolituste eest.
Seejärel siirdusin turundusjuhtimise tööle.
Sellel alal töötasin umbes 20. aastat.
Siis nö ring sulgus
ja ma jäin Turu Ametikõrgkooli arvutustegevuse lektoriks.
Olles kaasas mitmes äritegevuses,
tekkis sul ka endale tahtmine ettevõtlust proovida?
Ja nii läkski.
See mõte tekkis siis, kui olin teiste teenistuses konsultandina.
Müües nende tooteid või teenuseid
sain ise sellest kõige rohkem 15%, mis oli tegelik müügitulu.
Minu meelest oli see vale suhe.
Siis otsustasidki hakata ettevõtjaks? - Jah.
Kust sa selle ettevõtte ostsid?
Ma ei tahtnud päris nullist alustada,
mistõttu vaatsin müügis olevaid ettevõtteid.
Seal oli mitmeid variante.
Olin algul üsna pettunud, et ei ostnud Kastor kerisetehast,
kuid hiljem lasin sel mõttel minna.
Ja siis otsustasin ühe Ameerika teksafirma kasuks.
49% selle firma aktsiatest olid ühe soomlase valduses,
kes neid müüs
ja mille ma siis ära ostsin.
Teksade äri on ju üsna lai, kuna pea kõik kannavad teksaseid,
ehk tegu on suure turuga.
See on õige, aga samas on seal ka väga kõva konkurents.
Mu ostetud aktsiate puhul oli küll tegu LEE kaubamärgi teksadega.
Sel ajal, kui ma need aktsiad ostsin, olid majandusnäitajad veel head,
aga siis tuli majanduslangus.
Alguses läks müük veel hästi,
aga ühel hetkel see ei tasunud enam ära.
1990'ndad olid ärielus väga rasked aastad.
Jah.
Väga paljud ettevõtted läksid pankrotti.
Omanditega oli väga kohutav olukord.
Jah.
Alguses tõusis ka sul käive ja turg tuli üllatavalt kiiresti kätte,
samas kui teised kogesid devalveerimist ja muid selliseid asju.
Mis märke sa turusituatsioonis nägid ja millised olid tulemused?
Tookord oli nii, et firmateksasid müüdi erikauplustele.
Neil oli hea kate.
Aga kui turud jäid vaiksemaks,
pidi hakkama neid müüma mujalegi, teistele kettidele.
Hinnad aga olid seal teistsugused.
Need erinesid radikaalselt.
Nii juhtuski, et tulemused jäid kõvasti miinuspoolele.
Just.
Sinu ettevõte läks pankrotti. - Jah.
See oli su elus üsna must periood. Kas kaotasid kõik?
Kaotasin tõesti kõik. Alles ei jäänud midagi.
Selle ettevõtte ostmisega tekkisid mul suured võlad.
Lisaks veel korterivõlad.
Kokku oli mul võlgu 3. miljoni marga eest.
Kui kogu see kupatus kokku kukkus, tuli võlad ikkagi ära maksta.
Aga mul ei piisanud rahast. Ka mu omandist ei piisanud.
Ei piisanud ka vanemate omandist.
Jäin pangale veel 700 000-800 000. marka võlgu.
Sellele järgnes 19-aastane võlgniku staatus ja ärikeelud.
Lisaks varata jäämine, krediidikõlbmatus, maksehäired.
Olin nagu saast, kui tänapäeva mõistet kasutada.
Need asjad ei lõppenud sellega. See mõjutas ka su abielu.
Sul tuli lisaks abielulahutus. - Jah.
Abielulahutus tuli enne firma kokku kukkumist.
Kõik kuhjus ühte kohta kokku.
See oli kevadsuvel 1990. a. Siis oli mu elu tõeliselt must.
Plaanisin isegi enesetappu.
Olukord oli nii lootusetu ja trööstitu.
Kuidas sa plaanisid seda enesetappu teha?
Elasin tollal Kirkkonummis.
Helsingi ja Kirkkonummi vahel käib elektrirong.
Mõtlesin hüpata elektrirongi alla.
Tol ajal polnud sul Jumalaga mingit suhet?
Ei.
Tagantjärele näeme,
et Jumal on sind siiski kaitsnud mitmeski surmaolukorras,
aga nendest räägime hiljem.
Tookord otsustasid küll ise vabasurma minna,
aga sa ei teinud seda teoks julguse puudumise tõttu.
Jah. Samas mõtlesin,
et mahajäänute jaoks olnuks see väga kurb lugu.
Nii et, isegi, et sellised mõtted aegajalt käisid,
kadusid need siiski üsna ruttu.
Aga siis juhtus midagi.
Kohtasid eelmises töökohas inimest, kes oli usklik.
Ta rääkis sulle midagi sellest.
Jah.
3. kuud enne kõige kokku kukkumist
helistas mulle endine kolleeg varasemast töökohast
ja teatas, et ta sai usklikuks.
Ta küsis, kas tahaksin koos temaga jumalateenistusele minna?
Olin seda meelt, et see pole üldse minu teema.
"Ära pahanda, aga ma ei tule!"
Aga nii ei läinud.
Miks sa siis siiski läksid sinna telgiteenistusele?
Peale seda, kui mu ettevõtmise asi lõppes
ja kogu ärivärk osutus pettuseks,
käisin mööda kohtuid.
Mul olid oma advokaadid.
Maksin neile üle 100 000. marga.
Lõpptulemus oli see, et kaotasin 6:0.
Mäletan, kuidas 8. juunil tuli kell 10.00 kõne mu advokaadilt.
Ta teatas, et see kohtulugu on kaotatud.
See oli nagu löök allapoole vööd.
Sellest toibumine võttis oma aja, enne kui aru sain, milles üldse asi.
Kuigi olen hea magaja, siis tookord olid mul unetud ööd.
Kuuel ööl ei tulnud üldse und,
mistõttu läksin kommikuti metsa jalutama.
Nägin horisondil valgeid kasetüvesid ja mõtlesin: "Oi, kui ilusad need on,
samas kui mu elu on nii kole!"
Seda ma täpselt ei mäleta, kust see vihje tuli,
aga 14. juunil 1990. a. läksin ühele telgikoosolekule
ja sealsed vennad küsisid,
kas tahaksin oma elu Jeesusele anda?
Ütlesin: "Olen kaotanud kõik. Mul pole enam midagi kaotada."
Et olgu pealegi!
Nii võtsingi Jeesuse vastu.
See muutis su elu. - Kohe totaalselt.
Olukorrad ei muutunud, raskused ei kadunud.
aga üks asi muutus koheselt - mul kadus surmahirm.
Ühtlasi sai ka selgeks, et kuigi ees on pikk ja raske elu,
siis see tugineb Jeesusele kui kaljule, mis peab vastu ja kannab edasi.
Nüüd aga räägime nendest kaitsetest,
mida enne usklikuks saamist kogesid.
Oleksid 6aastaselt kaotanud täielikult nii silma kui kogu nägemise.
Olin vanavanemate juures.
Mingil põhjusel lasi vanaisa mul lõhkuda õunapuu oksi
ja üks oksatükk lendas mulle otse vasakusse silma.
Selle tagajärjel tekkis silmas suur verejooks.
Mind viidi kohe Turu haiglasse.
Olin seal 2. nädalat. Mu silmad olid kinni kaetud.
Silmadel olid mustad klapid ja ma ei näinud midagi.
Kardeti, et ma jään pimedaks.
Siis aga juhtus arstidegi üllatuseks ime -
mu silmad jäid kahjustamata.
Hiljem nägid sellest painajalikke unenägusid,
mida tõlgitsesid selle ajana, kui sa ei näinud midagi.
Mul oli kümnete aastate jooksul üks painajalik, korduv unenägu.
Olin täitsa pimedas ruumis, kus polnud ust ega aknaid.
Püüdsin meeleheitlikult sellest ruumist välja pääseda,
aga ei pääsenud.
Nii ärkasin hommikuti tavaliselt sellise rõhuva tundega.
Mõistsin alles hiljaaegu, et see oli see väikese lapse tunne.
Ehk, ma läksin tagasi väikese lapse tundemaailma,
kui oli väga pime.
Kord jäid sa Porvoo kiirteel roolis tukkuma.
Kiirus oli sul 120 km/h. Mis juhtus?
Ma jäingi roolis tukkuma.
Õnneks sõitis mu ees üks auto, millele ma tagant sisse sõitsin.
See auto oli kui puhvriks, mis aeglustas mu kiirust.
See auto kihutas eraldusribale, kus oli muru.
Pidurdasin ja sain auto pidama.
Midagi muud ei juhtunud, kui see,
et mu rinnakorvis ja küljeluudes olid väiksemad luumurrud.
Nii et, väga napp olukord.
Politsei oli kohal ja rääkis,
et eelmisel nädalal olla juhtunud samasugune avarii.
Siis oli tee keskosas post.
Ühest autost sai kaks ja juht suri koheselt.
Sul oli surm lähedal ka siis, kui raamaturiiul kukkus.
See on eriline ja ka üleloomulik juhtum.
Magasin koos poistega põrandal, madratsite peal.
Mul oli 2-osast koosnev raamaturiiul,
mille osad olid kokku kinnitatud 5 cm-paksuste puutappidega.
Korraga kukkus see riiul me peade kõrvale maha.
Riiuli ülemistel osadel olid klaasuksed.
Need purunesid me peade kõrval täiesti kildudeks.
Samas olid kinnitustapid kõik täitsa terved.
Nii et, see toimus selliselt, et keegi tõstis ülaosa niimoodi üles,
et see oli tappidelt lahti tulnud ja kukkus meile peale.
Mingit muud seletust pole ma osanud sellele anda.
Kuid vaimuväed on olemas ja tegutsevad, hävitamaks inimesi.
Sind on kaitstud mitmetes olukordades.
Need kõik toimusid enne su usuletulekut.
Jah.
Sul on seega palju põhjust tänamiseks. - Just.
Et Jumal on sind kaitsnud.
Kuidas hakkas su elu peale usklikuks saamist muutuma?
Mis juhtus?
Muutusin väga näljaseks usu ja Jumala Sõna järele.
Käisin kõikvõimalikel koosolekutel, kus vähegi sain.
Nii nädala sees kui ka nädalalõppudel.
Ma sõna otseses mõttes imasin endasse seda Jumala Sõna.
1-aastase uskliku- ja uuestisündinuna hakkasin ka evangeeliumi kuulutama.
4. aasta jooksul kuulutasin koos laulja-evangelist Kerttu Puda'ga,
evangelist Jan Roosiga ja evangelist Liisa Jokitalo'ga.
Nendega sõitsime Ida-, Kesk- ja Lõuna-Soomes 4. aastat ringi.
Mida sa nende 4. aasta jooksul nägid ja kogesid?
Palju oli näha inimeste ahastust, vaeva ja palvevajadusi.
Kuna tulin ise karmist taustast,
siis sain nendest inimestest paremini aru.
Suutsin samastuda paljude nende probleemide- ja raskustega.
Peale abielulahutust andis Jumal sulle ka uue naise.
Jah.
Teenisime koos naisega Ilpoiste piirkonnas koku 15. aastat.
Ta oli seal juba varem, kuna ta oli Ilpoiste koori asutajaliige.
Forssas elades käisin teisipäeviti Turus.
Seija laulis kooris eeslauljana.
Tasapisi jäid me pilgud teineteisele pidama.
1992. a. olime koos Tuula Ekblomi juhitud reisil Iisraelis.
Arvan, et just seal see säde põlema süttiski.
1995. a. me abiellusime.
Kui vaadata su ärielu ja seda, et õppisid Kaubanduskõrgkoolis,
siis mida sa tagantjärele nö takka järgi tarkusena arvad,
mida sa täna teisiti teeksid, kui oleksid taas ärimees?
Ma ei usaldaks enam inimesi nii palju.
Tookord olingi liiga sinisilmne ja usaldasin teisi liiga palju.
Ma ei teinud ise asju piisavalt selgeks.
Kui oleksid tookord olnud elavas usus, tundes Jumalat ja Tema väge,
oleks siis kõik teisiti olnud?
Kohe kindlasti oleks sel olnud hoopis teistsugune lõpptulemus.
Samas usun, et kõik need raskused, mida Jumal laseb meil kogeda,
on meile õpetuseks,
mille kaudu Jumal saab meid edasi viia.
Nii et, kuigi olen palju kannatanud,
olen ma siiski tänulik, et Jumal päästis mu.
Nagu sa enne mainisid,
sõitsite te 4. aastat mööda Soomet ringi.
Sa said inimestest aru, sa palvetasid nende eest
ja suutsid nendega samastuda.
Just.
Kas nende aastate kestel jäi meelde ka midagi sellist,
kus Jumal tegutses tugevalt?
Tuli palju palvevastuseid. Paljud haiged said terveks.
Kuigi see oli muidugi Jeesuse teene ja mitte meist sõltuv tegur.
Millises vaimulikus ringkonnas sa hetkel tegutsed?
Rohkem olen olnud kaasas Kristlaste Tugi RY's,
mille tegevus on nüüdseks lõpetatud.
Olin Naantalis 6. aastat selle tegevjuht.
Sinna kutsuti kõnelejaid üle kogu Soome
ja erikonfessioonidest.
Kõnelejaid on olnud luteri kirikust, vabakirikutest jne.
Olen südames üsna ühiskristliku meelega.
Kas seal oli ainult õpetus või oli ka teenimistööd?
Abistasime väiksemas mahus neid, kes olid puuduses.
Neile andsime väikest abi.
Ettevõtlus ja pankrotid on toimunud läbi ajaloo.
Kõige murelikum oli olukord 1990'ndatel.
Millist tuge peaks su meelest pakkuma ettevõtjatele?
Mismoodi peaks olema nende ärimeeste kõrval,
kes on läbi pankroti korralikult haiget saanud?
See on karm koht.
Mind päästsid halvimast kaks asja.
Kõige esimene oli muidugi see, et ma sain usklikuks.
Teine, ka väga tähtis asi, oli see,
et mu vanemad ei mõistnud mind hukka
ega jätnud mind üksi.
Mul tuleb siiani nutt peale.
Just selline tugi. Ettevõtlus on karm asi.
Seda ei hinnata.
See on siin ühiskonnas isegi sõimusõna eest.
Kui sa ettevõtjana läbi kukud, oled paljude arvates täitsa põhjakiht.
Kuigi üldiselt see ei sõltu sinu tegevusest,
vaid just olukordadest, juhustest ja muust.
Sellega ma sooviksin,
et tänapäeva Soomes hinnataks ettevõtjaid rohkem.
Huvitav on see, et kui valimised on tulemas,
siis kõik poliitikud räägivad väikeste-, keskmiste-
ja suurte ettevõtjate võimalustest, et nad saavad hakkama
ja et neid peaks toetama.
Aga see vist jääbki valimiskõneks või valimislubaduseks.
Kahjuks küll.
See on väga kurb,
sest ettevõtlusest saab ju alguse kõigi heaolu.
Samuti tööhõive. - Just.
Ettevõte, kus on 10-15. inimesega kollektiiv,
on juba üsna suur,
mistõttu neid peaks igati toetama.
Tahan rääkida veel sellest,
kuidas Jumal mind 1996. a. jooksuringil kõnetas.
Jumal ütles mulle, et võtaksin autole numbrimärgi INR1.
Mõtlesin, et see on nii tobe mõte, et see ei saa küll minust endast olla.
Helistasin ARK'i ja küsisin, kas selline numbrimärk on vaba?
Sealt öeldi, et üks Tampere pastor oli selle just vabaks lasknud,
mistõttu see oli 5000. marga eest igati müügis.
Olen nüüd sellega 20. aastat sõitnud
ja see on igal juhul olnud parem evangelist kui ma ise,
sest see on kuulutanud Jeesusest.
Kõik need 15. aastat, mis see Ametikõrgkooli parklas seisis,
siis arvutasin kokku 100. miljonit kontakti,
kes kõik sealt 15. aasta jooksul õpilaste ja õpetajate näol
hommikuti, õhtuti ja ka vahetundides läbi käisid.
See on olnud suurepärane.
Ja kui olen sellega ringi liikunud,
siis inimesed on samuti seda vaadanud ja imestanud.
Meil on veel mõni minut aega,
aga sa said 2003. a. ühe nägemuse,
mille sa nüüd me vaatajatele ette loed.
Olin ühe laagri ajal saunas.
Kogesin, kuidas Jumal käskis mul minna 7. korda dušši alla
ja siis sauna.
Kui ma seda tegin, siis viimasel saunakorral juhtus ime.
Jumal oli asjad korraldanud nii, et seal laagris oli ka üks teine mees,
kes polnud sel hetkel veel usklik ja kes polnud ka sel hetkel kohal.
Ilmutus avaldus sel moel,
et vaatasin seda tulekollet ja selle läbipaistvat klaasi.
Mulle meenus,
et Püha Vaimu tuli ja vesi kujutavad ristimist ja veega pesemist.
Need pühad sümbolid olid seal samas saunas.
Äkki hakkas ahju uksel nagu filmilint jooksma,
kust tulid esile imelised asjad.
Nägin seal Jeesuse nägu, mis tõusis seal esile erivanustena.
Algul oli Ta justkui arglik, väike poiss.
Kuid siis muutus Jeesuse nägu selliselt,
et üks Ta silm oli pooleldi kinni
ja teisest silmast läks suur valgussäde ülespoole.
Tema nägu ja silmad olid paluva moega nagu palves.
Ka juuste pikkus kasvas võrreldes esimese pildiga.
Siis nägin, et Jeesusel oli naeratus huulil
ja Tema pea peal oli väike ingel.
Ta naeris ja oli vaba ning rõõmus vastupidiselt eelmisele kahele pildile.
Siis istus Jeesus natuke kaugemal. Tal oli valge rüü ja valged juuksed
ja Tal oli süles palju väikesi lambaid.
Neid paistis Ta sülle mahtuvat üllatavalt palju.
Kõik need väikesed lambad olid valged.
Siis aga nägin vapustava nägemuse.
Aegajalt oli koos Jeesuse näoga näha hingevaenlase sarviline pea
ja habemes nägu.
Mingil ajal muutus see valguse ingliks - Soome neiuks,
kes oli end liiderlikult riietanud ja ahvatles lambaid enese juurde.
Need lambad olid täitsa mustad.
Palvetasin ja käskisin hingevaenlasel kaduda.
Aga see kerkis aeg ajalt ikka nähtavale.
Vahel kattis Jeesuse nägu kogu ala.
Nägin ka kuldset linna säramas
ja seal oli palju kõrgeid ehitisi nagu tavalises suurlinnas.
Nägin ka lahti võetud Soome kaarti.
Soome idaosas oli justkui käsivars
ja alaosagi oli laiem kui praegune Soome.
Kaart pöörati kaheks ja ma sain aru, et see võib olla saagikoristus,
kus Jumala rahvas kokku kogutakse.
Tähelepanuväärne oli see, et mõned kohad kordusid mitu korda.
Nägin ka kõrgematel kohtadel olevaid kirikuvürste kenades riietes.
Nad tõid templisse nii siku kui ka kuldvasika.
Mõlemad on nii patuohver kui ka ebajumala kujutis.
Nad segunesid omavahel.
Põlvitusin Issanda ette
ja tänasin ning palvetasin selle toreda ilmutuse ja nägemuse eest.
Ma polnud kunagi varem sellist nägemust näinud,
mis oli nagu värvifilmis.
Tagantjärgi tuli meelde,
et mingil hetkel oli Jeesuse alakehas õhus hõljuv üksik silm,
mis ma arvan olevat Püha Vaimu, kes austab Jeesust.
Selles nägemuse osas on meil palju uurimisainest.
Mis sa ise arvad, mida see kõik peaks tähendama?
See peaks olema hea pilt ajast,
kus oleme ühelt poolt Jumala tahtest välja läinud.
Aga ma usun, et Jumal on armuline
ja Talle jääb ka viimane sõna ning Ta võidab.
Olgu siis olukorrad, millised tahes.
Aitäh Hannu, et olid siin saates ja jagasid avameelselt oma elu
ning sellega kaasnenud kurbi hetki.
Jumal juhtigu sind, su naist ja peret Jumala tööpõllul selles edukas töös!
Aitäh! Soovin seda sama ja õnnistusi ka TV7'le!
Aitäh!
Kui soovid toetada Eesti TV7 tööd, helista 900 1777 (hind 7 euri)
või anneta pangaülekandega, leides me andmed www.tv7.ee Aitäh!
Tõlge: Raul Jürimaa